
Rehabilitációs exoszkeleton fejlesztése a sztrók miatt bekövetkező, a kézfejben fellépő spazmus csillapítására

A beszámolóban bemutatott fejlesztési és kutatási munkám keretein belül elkezdtem egy olyan, sztrók utáni, rehabilitációs, alkari exoszkeleton fejlesztését, amely egy ballon felfújásával képessé válik az érintett betegek kézfejét folyamatosan passzívan tornáztatni.
A fejlesztési folyamat elején gyógytornászok és neurológusok segítségét kérve megismerkedtem sztrókos betegekkel. A tapasztalataimmal és szakirodalmi kutatásokkal kialakítottam a megfelelő mozgásformát, amely mind a betegek számára előnyös irányba fejleszti a kóros elváltozást, mind pedig a gyógytornászok számára egy könnyen kezelhető és szívesen használt eszközt tesz lehetővé.
Egy piackutatási fázis, valamint egy QFD elemzési mátrix összeállítása után a műszaki fejlesztést is meg tudtam kezdeni. A QFD mátrix elkészítése során gyógytornászok, betegek, konduktorok, polimertechnikus, és több műszaki szakember véleménye, valamint interjúkra adott válaszaik segítették munkámat.
A műszaki tervezési fázisban a megfelelő eszközök méretezése és kialakítása, került előtérbe. Természetesen ügyelve a fontos európai szabályozások betartására. Az eszközt egy 12 V-os kompresszor hajtja, valamint egy megfelelően programozott Arduinó mikroprocesszor vezérli. A vezérlés egy egyszerű állapotgépes léptetést alkalmaz, amelyet 3 gombbal és egy állítható potméterrel lehet kezelni.
Terveztem egy megfelelő biokompatibilis szilikonból készült tenyérformát is, amely garantálja a beteg érintett testrészének a ballonhoz történő megfelelő rögzítését. Ennél a tervezésnél nagy hangsúlyt fektettem a megfelelő antropometriai méretekre, a kényelmes, működő és tartós rögzítésekre, valamint a megfelelő tisztán tarthatóságra. Fontosnak tartom megjegyezni, hogy a szilikon tenyérformához tartozó teljes gyártási folyamat, azaz a szilikon öntőforma megtervezése, 3D nyomtatási technikával törtét megvalósítása és a használt szilikon összetételének kikísérletezése is megvalósullt.
Mindezen folyamatok eredményeként megépítettem az első prototípus modellt, amelyhez költség- és időkalkulációt is készítettem.
Etikai engedély megszerzée után lvégeztem spasztikus betegeken az eszköz első prototipusának klinikai tesztelését, amelyen sok szempontból pozitívan szerepelt. Nagyon merev, görcsös kéztartású betegnél 3 perc terápia már szemmel látható tónusenyhülést idézett elő.
A klinikai tesztek, valamint a fejlesztés alatt tapasztaltak alapján műszaki-kritikai elemzést is készítettem az eszköz jelenlegi megvalósításáról.



